id en id en id id id id id ms ms id id id id ms en id id es ms ms id ms id id ms ms en
Kerjasama UMNO dan Pakatan Harapan dirancang awal
December 7, 2020 3:42 pm
IPOH – Parti Bumiputera Perkasa Malaysia (Putra) menyifatkan cadangan kerjasama di antara UMNO dan Pakatan Harapan (PH) untuk membentuk kerajaan di Perak sudah dirancang lebih awal.
Naib Presidennya, Datuk Hamidah Osman berkata, berdasarkan kenyataan ketua-ketua parti PH Perak sebelum ini, mereka dilihat tenang mengemukakan cadangan tersebut tanpa sebarang tekanan.
Menurutnya, keputusan mengenai kerjasama itu sudah pasti mendapat restu pimpinan mereka di peringkat Pusat.
“Kita melihat kerjasama ini bukan sesuatu yang mustahil untuk berlaku kerana di dalam politik ini segala-galanya boleh berlaku. Malah kita melihat jika ini berjaya, maka acuan sama akan terbentuk di peringkat Pusat.
“Saya fikir jika kerjasama ini tidak menguntungkan mana-mana pihak, pastinya pimpinan mereka tidak akan bersetuju. Tinggal lagi sejauh mana keberanian mereka untuk berdepan dengan persepsi penyokong masing-masing jika gabungan ini berjaya,” katanya kepada Sinar Harian, hari ini.
Beliau berkata demikian sebagai mengulas kenyataan Presiden UMNO, Datuk Seri Dr Ahmad Zahid Hamidi bahawa parti itu sedia bekerjasama dengan PH untuk membentuk kerajaan di Perak.
Dalam pada itu, Hamidah berkata, penerimaan DAP untuk bekerjasama dengan UMNO dilihat mempunyai agenda tertentu khususnya dalam menagih sokongan orang Melayu.
Katanya, Putra melihat kerjasama yang mahu dilakukan itu hanyalah menguntungkan DAP dan disebabkan itu mereka sanggup mengenepikan perseteruan dengan UMNO selama ini.
Sementara itu, Hamidah mengharapkan kemelut politik yang melanda Perak ketika ini dapat diselesaikan segera untuk memastikan Bajet Negeri 2021 dapat dibentang.
Sebelum ini, PH Perak menyatakan sedia bekerjasama dengan UMNO untuk membentuk kerajaan baharu yang lebih stabil di Perak.
Perkara itu disambut baik oleh Pengerusi DAP Perak, Nga Kor Ming; Pengerusi Parti Amanah Negara (Amanah) Perak, Datuk Asmuni Awi dan Pengerusi Parti Keadilan Rakyat (PKR), Farhash Wafa Salvador Rizal Mubarak.
Artikel Penuh : https://www.sinarharian.com.my/article/113685/BERITA/Politik/Kerjasama-UMNO-PH-sudah-dirancang-awal
Dakwa kerajaan pimpinan Ismail Sabri gagal, Muhyiddin buka ‘pekong’ sendiri
Tambang Haji dijangka naik lagi
Hotel bajet tawar pelacur warga asing diserbu, 10 dicekup
Kemalangan babit 5 kenderaan, penghantar makanan maut dirempuh SUV
Salahuddin Ayub dilantik pengerusi PH Johor
Majlis perkahwinan : Nik Abduh akui terima bantuan MPKB, PDRM dan JKR
{VIDEO} “Padahal salah customer…” Suara ketar tahan sebak, rider sedih kena ugut buang kerja
Belum dapat ilham bubar Parlimen – PM
Pelajar Malaysia ditahan di Mesir berjaya dibebaskan
PAS dalam dilema, jambatan MN mula terbakar, kata Khairuddin
© 2020 puteradaily.com. All rights reserved.